Як паведаміла газеце крыніца, блізкая да кіраўніцтва беларускага парламента, улады рыхтуюцца да правядзення будучых парламенцкіх выбараў у красавіку наступнага года, хаця з самага пачатку меркавалася, што яны пройдуць восенню. Паводле звестак крыніцы, рашэнне аб пераносе выбараў звязанае са спробай Мінска ліквідаваць адзін з раздражняльнікаў у яго адносінах з Захадам. Патрабаванне ўнесці змяненні ў заканадаўства Беларусі, якія пазбавілі б уладу магчымасці фальсіфікаваць выбарчы працэс, застаецца каменем спатыкнення ў дыялогу Беларусі з ЕС.